Чэмпіянат у Паўднёвай Афрыцы прынёс Іспаніі не толькі першы ў гісторыі тытул чэмпіёна свету, аднак, магчыма, і гарантыі захавання дзяржаўнага адзінства. Як вядома, ужо падчас турніру ў Каталоніі вельмі абвастрылася палітычная сітуацыя. Рашэнне іспанскага канстытуцыйнага трыбуналу выкрасліць з тэксту Статуту аб аўтаноміі некаторыя пункты выклікала пратэсты мясцовага палітыкуму. У Барселоне адбылася мільённая дэманстрацыя пад лозунгамі незалежнасці краю ад Мадрыда. Алею ў агонь падліў той факт, што большасць футбалістаў нацыянальнай зборнай — каталонцы.